Ramonda

"Ramonda" (בעברית: "רמונדה") הוא סינגל שהוקלט על ידי הזמרת-יוצרת הסרבית טיה דורה. את השיר הוציאה ב-22 בינואר לאור חברת התקליטים PGP-RTS. הוא נכתב, הולחן והופק על ידי דורה ולוקה יובאנוביץ'. לאחר זכייתו ב-Pesma za Evroviziju '24 נבחר לייצג את סרביה באירוויזיון 2024, שהתקיים במאלמה שבשוודיה.

== רקע וכתיבה ==
"Ramonda" נכתב, הולחן והופק על ידי דורה ולוקה יובאנוביץ'.<ref></ref> מילותיו עוסקות בפרח הרמונדה, שנתפס על ידי החברה הסרבית כסמל למאבקת העם נגד מעצמות המרכז במלחמת העולם הראשונה במהלך המערכה על סרביה.<ref></ref><ref name="lullaby"></ref> פרח הרמונדה מסוגל להחיות את עצמו גם במקרה של התייבשות מוחלטת, ומכאן ההשראה להפיכתו לסמל המאבק. "Ramonda" כונה כ"בלדה פטריוטית".<ref></ref>

ב-16 בדצמבר 2023 אישרה דורה את כוונתה להשתתף ב-Pesma za Eurovisionije '24, הקדם הסרבי לאירוויזיון 2024, במהלך תוכנית הרדיו של ידאן דובר דן. היא השתתפה בעבר בקדמי האירוויזיון של סרביה ככותבת ומלחינה.<ref></ref> לאחר כחודש חשף תאגיד השידור הסרבי את רשימת המשתתפים בתחרות, בה נכללה דורה.<ref name=":0"></ref> ב-25 בינואר נחשף כי "Ramonda" יהיה שירה לאירוע.<ref></ref>

== תחרות הזמר של האירוויזיון ==
=== Pesma za Evroviziju '24 ===
תאגיד השידור הסרבי, Radio Television of Serbia (RTS), ארגן תחרות קדם בת 28 משתתפים בשם Pesma za Evroviziju '24 על מנת לבחור את נציגות המדינה לאירוויזיון הקרוב. האירוע חולק לשני חצאי גמר עם 14 שיקים וגמר, שהורכב משמונת השירים שקיבלו את מספר הנקודות הגבוה ביותר בכל חצי גמר. זהות הזוכה נבחר באמצעות שילוב בין קולות השופטים לבין הצבעות הקהל ביחס שווה של 50/50.<ref></ref><ref></ref>

ב-21 בדצמבר 2023 נחשף כי "Ramonda" יהיה אחד משירי הקדם. ב-29 בפברואר 2024 הוגרל למקום ה-11 ברשימת ההופעות של חצי הגמר השני.<ref></ref> הופעתו כללה את דורה שכובה על סלע ענק בדומה לווידאו קליפ של השיר.<ref name="detailed"></ref> מאוחר יותר נקבע כי דורה תבצע אותו רביעית בסדר ההופעות של הגמר, שבסופו הוכרז כמנצח.<ref></ref> הוא היה השיר האהוב על ידי השופטים ודורג במקום השני בקהל.<ref></ref>

=== באירוויזיון ===
סרביה שובצה לחציו הראשון של חצי הגמר הראשון, שהתקיים ב-7 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. סרביה הופיעה שנייה, אחרי קפריסין ולפני ליטא. ב-7 במאי עלתה דורה על בימת חצי הגמר הראשון של האירוויזיון וביצעה את שירה "Ramonda". בסוף הערב הוכרזה כאחת מעשרת המתמודדים שהעפילו לגמר. בגמר, שנערך ב-11 במאי, הופיעה סרביה כשיר מספר 16, אחרי איטליה ולפני פינלנד. סרביה סיימה את התחרות במקום ה-17 עם 54 נקודות.<ref></ref>

== וידאו קליפ ==
הווידאו קליפ הרשמי של "Ramonda" יצא לאור ב-1 במרץ, יום אחד לפני גמר הקדם. הוא נפתח בציטוט באנגלית.<ref name="telegraf"></ref><ref></ref> תחילה דורה שכובה בו על סלע, ובהמשך היא מובלת על ידי האור למעלה ההר. הוא מסתיים בסצנה בו פרח הרמונדה שב לחיים לאחר שהתייבש.<ref name="republika"></ref>

== רשימת השמעה ==
* הורדה דיגיטלית<ref></ref>

# "Ramonda" – 2:54
# "Ramonda" (Unplugged) – 2:54

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמטים
! חברת תקליטים
! scope="col" | הערות
|-
! scope="row" | עולם
| 22 בינואר 2024
| הורדה דיגיטלית הזרמת מוזיקה
| PGP-RTS
| align="center" | <ref></ref>
|}

==קישורים חיצוניים==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי סרביה באירוויזיון
קטגוריה:שירים בסרבית
קטגוריה:שירי מלחמת העולם הראשונה
קטגוריה:שירים על פרחים